💜💜සිංහල පරිවර්තනය : සුලෝචනා ජයකොඩි💜💜
පර්ෆෙක්ට් ක්‍රවුන්
සෝන්ග් හීජූ!
දැන් එළියට එන්න.
සෝන්ග් හීජූ!
මට පොඩි වෙලාවක් දෙන්න!
එයාට ඉවසීමක් නැහැ නේද?
ආහ්. එයා සාමාන්‍යයෙන් හරිම සැහැල්ලුවෙන් ඉන්න කෙනෙක්.
අපි පරක්කුයි!
ඇයි ඒ... නැහැ, ආර්යාවෙනි!
මට සමාවෙන්න.
ඔව්, කරුණාකරලා මට ආසන අංකය බලලා දෙන්න.
ස්තූතියි.
පොඩ්ඩක් ඉන්න, මිස් සෝන්ග් තාම ලෑස්ති වෙනවද?
එයා ගවුම මහගන්නවා ඇති.
මේ වෙනකොට දෙකක්ම මහලා ඉවර කරන්න තිබුණා.
සෝන්ග් හීජූ!
මේ විදිහට ගියොත් නම්...
පර්ෆෙක්ට් ක්‍රවුන්
6 වෙනි කොටස
මහ රැජින කිව්වා ඔයාගේ පැමිණීම අවශ්‍ය වෙන්නේ නැහැ කියලා.
මාමා කිව්වා මම අනිවාර්යයෙන්ම එතන ඉන්න ඕනේ කියලා.
උතුමාණන් එහෙම කිව්වද?
ඔව්.
මව්රැජිනියනි .
ඔයා ආවා.
මව් රැජිනගේ ඉල්ලීමක් මම කොහොමද ප්‍රතික්ෂේප කරන්නේ?
මව් රැජින පැමිණෙනවා.
මට ආරාධනා කළාට ස්තූතියි, මව්රැජිණියනි.
පිළිගැනීමේ උත්සවයටත් මට ආරාධනා කළා නම් මම ගොඩක් සතුටු වෙනවා.
ඒක හරිම කණගාටුදායකයි...
මට සමාවෙන්න, මව්රැජිණියනි.
ඔයා භෝජන සංග්‍රහය රසවිඳීවි කියලා මම හිතනවා.
ඊආන් කුමරුගේ බිරිඳ විදිහට එයා කොහොමද?
එයා එච්චර කැපී පෙනෙන කෙනෙකුත් නෙවෙයි ඒ වගේම ගොඩක් පහත් තත්ත්වයක කෙනෙකුත් නෙවෙයි.
එයා හොඳටම ගැළපෙනවා නේද?
ඊආන් කුමරුගේ පැමිණීමයි.
ඒක ඊආන්ගේ ඉල්ලීමක්.
පේන විදිහට එයාට ඕනේ වෙලා තියෙනවා වෙන් වෙලා යන්න කලින් එයාට වටිනා තෑග්ගක් දෙන්න.
අපි එයාගේ කැමැත්තට ගරු කරන්න ඕනේ.
එහෙනම් අන්තිමේදී මේකෙනුත් වැඩක් තියෙනවා.
ඔයා නිතරම මේ නැටුම නටන්නේ නැද්ද?
මම මේ පන්තිවලට ගොඩක්ම වෛර කළා.
මාත් එහෙමයි.
එහෙම වුණත්,
මේක ගොඩක් සාර්ථකයි වගේ පේනවා.
හැමෝගෙම ඇස් තියෙන්නේ අපි දිහා.
ඔයාගේ ඇස් තියෙන්න ඕනේ මම දිහා විතරයි.
හරියට අපි ගොඩක් ආදරෙන් ඉන්නවා වගේ.
මට තේරෙනවා, ඒත් මේක විතරක් මදි.
මම දන්නවා.
මම කරන විදිහට කරන්න.
පොඩ්ඩක් ඉන්න, මට කියන්න එපා ඒ මුද්ද...
ඒක උයිහ්යොන් රැජිනගේ මුද්දද?
දෙවියනේ, එයා කොච්චර වාසනාවන්තද.
කුමරුනි.
ඔයාට සාපේක්ෂව...
මගේ වේගය ගොඩක් අඩුයි වගේ පේන්න පුළුවන්.
එහෙම වුණත්...
ඔයා මාව කසාද බඳින්න කැමතිද?
මහරජතුමනි.
කරුණාකර අපිට
ඔබතුමාගේ ආශිර්වාදය ලබා දෙනවාද?
මහරජතුමනි.
මගේ ආශිර්වාදය ඔයාලට තියෙනවා.
මම ඔයාලට සුබ පතනවා මාමේ.
ඔයාටත්, මිස් සෝන්ග්.
ඒක මට ලොකු ගෞරවයක්, මහරජතුමනි.
අගමැති මින්.
ඔයාගේ නිෂේධ බලය පාවිච්චි කරන්න.
මව්රැජිණියනි.
රාජකීය විවාහයන් අගමැතිවරයා විසින් අනුමත කරන්න ඕනේ.
රජතුමා හැමෝම ඉස්සරහා ඒක අනුමත කළා.
අන්න ඒ නිසයි!
අපිට ඉන්න එකම විකල්පය ඔයා විතරයි.
රජ පවුලයි කැබිනට් මණ්ඩලයයි
එකමුතුව ඉන්න ඕනේ.
ඒක ඇත්ත.
ඔව්, අනිවාර්යයෙන්ම. හරි, එහෙනම්.
අද ඔයාට ගොඩක් කාර්යබහුල දවසක් වෙන්න ඇති.
ඕහ්. සහායක චෝයි.
මෙහේ සාමාන්‍යයෙන් සිග්නල් නැද්ද?
ආහ්. අද අමුත්තන් ගොඩක් ඉන්න නිසා එයාලා සිග්නල් බ්ලොක් කරලා ඇති.
ආහ්. එහෙනම් කේබල් සම්බන්ධතාවයක් තියෙන තැනක් කොහේ හරි තියෙනවද?
කේබල් සම්බන්ධතාවයක්...
මගේ පස්සෙන් එන්න.
අපගේ උණුසුම් සුබපැතුම්, කුමරුනි.
ඔයාටත්, මිස් සෝන්ග්.
කවුද දන්නේ
රවට්ටන්න ඔයාට මෙච්චර දක්ෂතාවයක් තියෙනවා කියලා?
අපි කලින් කතා කරපු වෙලාවේ මම කියපු දේ මම අදහස් කළා.
ඔයා මාව විශ්වාස නොකළත්.
ඔයා හිතුවද මම මේකට නිකම්ම ඉඩ දීලා බලන් ඉඳීවි කියලා?
ඉතින් ඔයා එහෙම කරේ නැත්නම්?
ඔයා රජතුමාගේ රාජකීය අණට විරුද්ධ වෙන්නද යන්නේ?
ගොඩක් කේන්ති ගන්න එපා.
මට ඕනෙ වුණේ මගේ විවාහය
මගේ කොන්දේසි මත සිදු කරන්න විතරයි.
කුමාරයෙක්ගේ විවාහයක් කියන්නේ පුද්ගලික කාරණයක් නෙවෙයි.
මේ දේවල් ගැන මෙච්චර හොඳට දන්න කෙනෙක්...
කොහොමද හිතුවේ
මගේ අයියගේ අන්තිම කැමති පත්‍රය වෙනස් කරන්න?
ඒක විකාරයක් හිනා වෙන්න.
ගොඩක් අය අපි දිහා බලන් ඉන්නවා.
ජොන්ග්වූ.
අපි යමුද?
අර මුරණ්ඩු කෙල්ල තාම ආවේ නැද්ද?
ඔව්, එයා එයාගේ කාමරේවත් පුස්තකාලෙවත් නැහැ.
මම හිතුවේ අද නවවෙනි ශ්‍රේණියේ ළමයින්ට විභාගයක් තියෙනවා කියලා.
මම හිතන්නේ මේ සැරේ එයාට පළවෙනියා වෙන්න බැරි වෙයි.
සමහරවිට කවුරුහරි එයාව හිර කරලා ඇති.
ඔයාට එහෙම හිතෙනවද? ඒත් කවුද එහෙම කරන්නේ?
ඒක කියන්න බැහැ.
ඒත් එයා හැමතිස්සෙම කල්තියාම එනවා.
විදුලි සෝපානය ක්‍රියා විරහිතයි
හලෝ?
එළියේ කවුරුහරි ඉන්නවද?
හලෝ?
ශිට්!
මෙතන කවුරුහරි ඉන්නවා! හීජූ?
ජොන්ග්වූ.
මගේ අතින් අල්ලගන්න.
ඔයාට මුකුත් අමාරුවක් නැහැ නේද?
මාත් එක්ක එන්න.
අපි කොහෙද යන්නේ?
මම වෙනුවෙන් ඔයා එයාලට කියන්න. මොකක්ද?
මම පරක්කු වුණේ ඒක ඇතුළේ හිර වෙලා හිටපු නිසා කියලා එයාලට කියන්න.
එයාලා ඔයාව විශ්වාස කරයි.
ඔයා තාමත් මේ විවාහයට විරුද්ධද?
ඔයාට මට පොඩි විවේකයක් දෙන්න බැරිද?
මට ඔයාවත් නැති වුණොත්, මට වෙන කවුරුත් ඉතුරු වෙන්නේ නැහැ.
මට පොරොන්දු වෙන්න.
ඔයා ආයේ කවදාවත් මට බොරු කියන්නේ නැහැ කියලා.
එතකොට මම හැමදාම ඔයාගේ පැත්තේ ඉන්නවා.
හරි.
මේක උයිහ්යොන් රැජිනගේ මුද්ද නේද?
එයා හැමතිස්සෙම ඒක දාගෙන හිටියා.
මම පොඩි කාලේ ඒක දැක්කා, ඒත් මට තාම ඒක මතකයි.
ඒක හරිම ලස්සනයි.
ඒත් ඔයාට විශ්වාසද ඔයාට මේක මට නිකම්ම දෙන්න පුළුවන් කියලා?
ඒක ඔයාගේ අම්මාගේ මුද්ද.
ඇත්තටම නැහැ.
ඒක ජාතික වස්තුවක්.
අපි දික්කසාද වෙනකොට ඒක ආපහු දෙන්න.
අනේ මන්දා, දැන්ම මේක ගන්නවා.
එයාලා දැනටමත් මේකේ පින්තූර ගොඩක් අරගෙන තියෙන්නේ.
ඒක අමතක කරන්න.
අම්මා මේ මුද්දට කොහොමත් කැමති වුණේ නැහැ.
ඒ ඇයි?
සමහරවිට මේක බර වැඩි නිසා වෙන්න ඇති?
මම හිතන්නේ එයා ගොඩක්ම ආදරේ කළේ ඔයාට.
මොනවා වුණත් මේ මුද්ද ජාතික වස්තුවක්.
ඒත් එයා ඒක ඔයාට දුන්නා.
අනාගත රජු වෙන ඔයාගේ අයියට නෙවෙයි.
ඒ තීරණය නිසා පියරජතුමා ගොඩක් කේන්ති ගත්තා.
පියරජතුමා...
මට මොනවා හරි දෙනවට ගොඩක් අකමැති වුණා.
තාත්තලා කොහොමත් එහෙම තමයි.
දෙවියනේ.
මීට වඩා ලස්සන වෙන්න පුළුවන්ද?
ඔයා රෝස මල්වලට කැමතිද?
මොකක්ද?
ඩේවිඩ් ඔස්ටින්. ජුලියට් රෝස.
මේවා පියෝනි රෝස.
ඒ ඔක්කොම රෝස මල්. හා?
මගේ දෙමාපියන් මල් කඩයක් කරනවා.
මිස් ඩෝ,
ඔයා මල් කඩේක උරුමක්කාරියක්ද?
ප්‍රතිචාර කොහොමද?
එළියේ මිනිස්සුන්ට පිස්සු හැදිලා වගේ.
ඒ යෝජනාව නිසාද? විදේශීය මාධ්‍යයත් ඒක විකාශය කළාද?
දේශීය වගේම ජාත්‍යන්තර මාධ්‍යයත්. හා.
කොරියානු කුමරුගේ යෝජනාව පන්ති භේදය බිඳ දමයි
ඊආන් සෝන්ග් හීජූට විවාහ යෝජනාවක් කරයි
හෙට PR කණ්ඩායමත් එක්ක මීටින් එකක් ලෑස්ති කරන්න.
මම දැනටමත් ඒ ඔක්කොම ලෑස්ති කළා.
ඒක තියෙන්නේ හෙට උදේ 10.00ට.
කුමරුනි, මට හෙට මගේ සම්මුඛ පරීක්ෂණයට මේ මුද්ද දාගෙන යන්න පුළුවන්ද?
ඔයාගේ කැමැත්තක්.
ඒක දිහා බලන්න. හරිම ලස්සනයි නේද?
ඒක හරිම ලස්සනයි. අතින් අල්ලන්නේ නැතුව ඇස්වලින් විතරක් බලන්න.
හරිම ලස්සනයි.
වාව්, මේක නම් පිස්සුවක්.
එයා එයාට විවාහ යෝජනාවක් කළාද?
සුදූ, අපි දැන් නිල වශයෙන්ම රාජකීය පවුලක්!
ඒකනේ, නේද?
එතකොට මම දැන් නිල වශයෙන්ම ඊආන් කුමරුගේ...
මස්සිනා.
ඒක ඇත්ත.
මොකක්ද අවුල?
මොකක් හරි වැරැද්දක් තියෙනවා වගේ දැනෙනවා.
ඔයා හීජූ රාජකීය පවුලට සම්බන්ධ වෙනවට කැමති නැහැ නේද?
නැහැ, ඒක නෙවෙයි.
සුදූ, එයා රාජකීය පවුලට සම්බන්ධ වෙන්න ඕනේ
ඔයාට කැසල් ගෲප් එකේ එකම උරුමක්කාරයා වෙන්න නම්.
මම ඒක දන්නවා.
එහෙනම් මොකක්ද?
අර මැරුණු මිකැනික් ගැන.
ඔයාට හිතෙන්නේ නැද්ද මොකක් හරි වැරැද්දක් තියෙනවා කියලා?
ඔයා කියන කතාවෙත් ඇත්තක් තියෙනවා.
මම ආවා කියලා කියන්න.
මව්රැජිණියනි.
ඉන්පියොන්ග් සාමිවරයා පැමිණ සිටිනවා.
එයාව ඇතුළට එවන්න.
විවාහයක්?
මේක විකාරයක්.
මම රජතුමාගෙන් ඉල්ලනවා ඔහුගේ අණ අවලංගු කරන්න කියලා.
ඔයා එහෙම කිසි දෙයක් කරන්නේ නැහැ.
ඇසිපිය හෙළන සැණින් වෙනස් කරන්න පුළුවන් රාජකීය අණක්
කොහොමටවත් අණක් වෙන්නේ නැහැ.
ඉතින්?
ඔයා ඒක නිකම්ම බාරගන්නවද?
ඊආන් කුමරු...
හිටපු රජතුමාගේ අවසාන කැමැත්ත ගැන දන්නවා.
ඔයාගේ අදහස ඊආන් කුමරුට රජකම දෙන්නද?
ඔයාට ඇත්තටම පිස්සු හැදිලද?
මැරෙනවට වඩා ඒක හොඳයි.
මැරෙන එක ඊට වඩා හොඳයි.
ඔයා මැරෙනවා බලන් ඉන්න මම කැමතියි.
ඔටුන්න හිමි කුමරු වෙනුවෙන්.
ඒක නිකම්ම කියපු කතාවක් වගේ පෙනුණේ නැහැ.
ඔයාට විශ්වාසද මම හිතන්නේ නැහැ එයා ගාව සාක්ෂි තියෙනවා කියලා.
එදා ඇති වුණු ගින්නෙන්...
හැමදේම අළු වෙලා ගියා.
ඒ නිසා,
මම බාරගන්නවා
ඒ අමිහිරි විවාහය.
මව්රැජිණියනි. එයා අන්තිම කැමති පත්‍රය ගැන දන්නා තාක් කල්,
අපිට කවදාවත් එයා එක්ක එකතු වෙන්න බැහැ.
ඉතින්? සෝන්ග් හීජූ.
එයා ඔහුගේ දුර්වලතාවය බවට පත් වේවි.
එයාව කිට්ටුවෙන් තියාගන්න එක තමයි වඩාත් හොඳ.
ඔයා ඒකට එකඟ නැද්ද?
21 වන සියවසේ සින්ඩරෙල්ලා, සාමාන්‍ය වැසියෙකුගෙන් රාජකීයත්වයට
මාත් මේකට සම්පූර්ණයෙන්ම කැමති නැහැ, ඒත් අපි වෙන මොනවා කරන්නද?
එයා කියන දේ හරි, තාත්තේ.
ප්‍රසිද්ධියේම විවාහ යෝජනාවක් කළා, ඊට පස්සේ රජතුමා එයාලට ආශිර්වාද කළා.
ආහ්, හරි.
තාත්තේ, සමහරවිට අපිට මේ අවස්ථාව පාවිච්චි කරන්න පුළුවන් සමාගමේ කොටස් නැවත බෙදලා දෙන්න
දායොන්ග්.
ඔව්?
මට ඕනේ ඔයා ඔයාගේ දෙමාපියන්ට කතා කරන්න.
මගේ දෙමාපියන්ට?
අපි මාලිගාවට කාවහරි ඇතුල් කරන්න ඕනේ.
ඔයාගේ නංගිට
විශ්වාස කරන්න පුළුවන් එකම එක්කෙනෙක් හරි ඉන්න ඕනේ.
කාසල් බියුටි
ඒක නෙවෙයි, සුදූ. ඔව්?
මම හිතුවේ ඔයාගේ තාත්තා හීජූට අකමැතියි කියලා.
එයා එයාට අකමැතියි තමයි, ඒත් එයා ඊට වඩා අකමැතියි වෙන අය එයාට කරදර කරනවට.
මොකක්?
එයා කොහොමත් ඔහොම තමයි.
මම මේක ඇත්තටම දකිනවා කියලත් අදහාගන්න බෑ.
මේක කැරට් කීයක් විතර වෙනවද?
සිරාවටම?
ඒක නෙවෙයි...
ඔයා තාම ඔයාගේ අනුප්‍රාප්තිකයාව නම් කළේ නැද්ද?
මගේ අනුප්‍රාප්තිකයා?
රජ පවුලේ අයට රස්සාවල් කරන්න බෑනේ.
ඉතින් ඔයා දන්නවනේ, ඔයාගේ සමාගම...
ඔයාට ඔයාගේ කළමනාකාරීත්ව බලතල පවරන්න සිද්ධ වෙයි.
ඉතින්? ඔයා ඔය "ඉතින්" කියන්නේ මොකක්ද?
මම අදහස් කළේ...
මේ සමාගම ඔයාගේ මුළු ජීවිතේම මහන්සියනේ.
මේ වගේ වෙලාවට තමයි පවුලේ අය ඉදිරිපත් වෙන්නේ.
ඔයා කොහෙවත් ඉන්න පිට කෙනෙකුට මේක පවරන්න කැමති වෙන එකක් නෑනේ...
නේද?
ඔයා ඒක පිළිගන්නවා නේද පැටියෝ? අනිවාර්යයෙන්ම. ඔව්.
ඔයාගේ ආදරණීය සහෝදරයා හොඳට...
ඒක මම ගන්න ඕන තීරණයක්.
මම හොයලා බලන්න කිව්ව දේ ගැන ඔයා හෙව්වද?
ඔයා එක්ක කතා කරනවා කියන්නේ ගලකට කතා කරනවා වගේ වැඩක්.
කොහොම හරි...
...මම එයාව හොයාගත්තා.
එයා ගොඩක් මහන්සි වුණා එයාව හොයාගන්න.
ඒකනේ, මම කිව්වේ?
අහන්නකෝ, ඒක කොහෙත්ම ලේසි වුණේ නෑ. මේ කාලේ...
මගුල.
මෙයා මට කතා කරන්න දෙන්නෙම නෑනේ.
එයා මැරිලා.
මොකක්?
එයා මැරුණා.
ඉතින් මම කෝකටත් කියලා ටිකක් හොයලා බැලුවා,
ඒත් මට මුකුත් හොයාගන්න ලැබුණේ නෑ.
දෙමව්පියෝ නෑ. සහෝදරයොත් නෑ.
අහන්නකෝ, ජීවිතේදී එක එක ජාතියේ පිස්සෝ මුණගැහෙනවා.
මොන රෙද්දක්ද! අම්මෝ, ඔයා මාව බය කළා.
අරකා... ...මමම ඌව මරන්න තිබුණේ.
ඒත් මොකෙක් හරි කාලකණ්ණියෙක් මට කලින් ඒක කරලා!
තත්පරේකට මට ඔයා කවුද කියලත් අමතක වුණා.
දැන් විනාඩි පහක් ඉවරයි. ඔයාලා දැන් යන්න ඕන.
අපිද? ඔව්.
වාහ්, දැන් කාලේ අපේ සමාගම නිකන්... කාටවත් තමන් ඉන්න ඕන තැන ගැන ගාණක් නෑ.
යමු. හරි.
ආයේ කවදාවත් නෑ.
මට යන්න කියන්නේ? මම ජ්‍යෙෂ්ඨ කළමනාකාර අධ්‍යක්ෂවරයෙක් කියලා දන්නවනේ.
මට සමාවෙන්න.
පරිස්සමින් යන්න.
මේ තියෙන්නේ අහන්න පුළුවන් ප්‍රශ්න ලැයිස්තුව. ටිකක් බලන්න.
හරි.
ඇයි මේ ප්‍රශ්න මෙච්චර සාමාන්‍ය?
"මහා කුමරුගේ ශක්තීන් සහ දුර්වලතා මොනවාද?"
ඕවා ගැන කවුද ගණන් ගන්නේ?
මේවා මීට වඩා...
"ඔයාගේ පළවෙනි හාදුව කවදද?"
"කාමරේ ඇතුළේ වෙන රණ්ඩු වලින් දිනන්නේ කවුද?"
අන්න ඒ වගේ ප්‍රශ්න නේද ඔවුන් අහන්න ඕන?
මාළිගාවෙන් කලින්ම මේවා පරීක්ෂා කරපු නිසා, ඔවුන්ට වෙන විකල්පයක් තිබුණේ නෑ.
ආහ්.
ඇත්තමයි, ඔවුන්ට අනිවාර්යයෙන්ම අලුත් PR කණ්ඩායමක් ඕනේ.
ච්හ්, ච්හ්, ච්හ්.
ඔයාලා දෙන්නා මුණගැහුණේ කොහොමද?
අපේ පළවෙනි මුණගැහීමද?
ම්ම්...
ඒක ගොඩක් කාලෙකට කලින් වුණ දෙයක්.
අපි ගියේ එකම ඉස්කෝලෙට.
ඒ කාලේ ඔයාලා නිකන්ම පන්තියේ යාළුවෝ විතරමද?
ආදරයක් වගේ මුකුත් තිබුණේ නැද්ද?
එතකොට රාජකීය උතුමාණෙනි? ඔබත් මෙතන ඉන්නවා නේද?
ඔබටත් ඍණ ලකුණු ලැබෙයිද?
ඒ කාලෙත් අපේ අතරේ ආකර්ෂණයක් තිබුණා.
ඒත් ඒ කාලේ අපේ අතරේ එහෙම මුකුත් වුණේ නෑ.
අපිට දැනුණේ හරියට...
අපි වෙනස්ම ලෝක දෙකකින් ආවා වගේ.
ඔයාලා නිකන්ම අඳුරන අය වෙලා හිටපු කාලේ ඉඳන් දැන් වෙනකන්,
සිද්ධ වුණ ලොකුම වෙනස මොකක් කියලද හිතන්නේ?
හ්ම්...
ඕනෑවට වඩා මං ගැන හොයන එක?
සොන්ග් හීජු!
දැනට මෙයා මෙහේ නතර වෙලා ඉඳීවි.
මම උත්සාහ කරන්නේ ඔයාව ආරක්ෂා කරන්න!
එයා හිතන් ඇත්තේ මට පොඩ්ඩක් තුවාල උනත් මම විනාශ වෙලා යයි කියලා වෙන්න ඇති.
හරියට මාව වීදුරු වලින් හදලා වගේ.
"වීදුරු."
ඇයි? මාව කඩන්න බැරි කෙනෙක් විදිහටද පේන්නේ?
නිකන් විහිළුවක් කළේ.
රාජකීය උතුමාණෙනි.
පොඩි විවේකයක් අරගෙන මේක බැලුවොත් නරකද?
ඒ මොකක්ද?
මේ තියෙන්නේ මිස්. සොන්ග්ගේ සම්මුඛ සාකච්ඡාවේ කෙටුම්පත.
කැසල් බියුටි ආයතනයේ ප්‍රධාන විධායක නිලධාරී සොන්ග් හීජු සමග කතාබහක්.
ස්ටුවර්ඩ් කිම්, ආර්යාව මෙහෙ ඇවිල්ලා!
දෙයියනේ!
ආර්යාවෙනි!
ඔයා හැසිරෙන්නේ හරියට අවුරුදු ගාණකින් දැක්කා වගේනේ.
ඒකනේ?
මේ යන විදිහට, ආයෙත් ඔයාලගේ රණ්ඩුවක් ගියොත් මම මැරිලාම යයි.
ඔයා මගේ අතින් හොපේ එක උදුරගත්තේ නැතුවා වගේනේ කතාව.
ඇයි මිස්. ඩෝ මෙහේ ඉන්නේ?
එයා තමයි මගේ දකුණු අත වගේ ඉන්නේ.
අපි ඇතුළට යමු.
හරි, මැඩම්.
මොකක්?
මම ඒ ෆයිල්ස් ඉල්ලලා දැන් කොච්චර කල්ද, ඒත් තාම...
වාව්.
මම පස්සේ කෝල් එකක් ගන්නම්.
ඔයා ඕකට කැමතිද?
ඕහ්... මේක හරිම ලස්සනයි.
ඔයාට දැන් යන්න පුළුවන්. ඉතුරු ටික මම බලාගන්නම්.
නෑ, මේකට යන්නේ තත්පරයයි...
හොඳයි. ඔයාලට මොනවා හරි ඕන වුණොත් මට කියන්න.
මගේ පෞද්ගලික නිවසට යන්න.
මොකක්?
මම ඔයා කියන විදිහට ඇවිල්ලා කියන විදිහට යන කෙනෙක්ද?
අපි දැන්ම බඩු අස් කරන්න පටන් ගන්නම්.
මිස්. ඩෝ.
ඔයාව තනියම දාලා යන්න මට බයයි.
අඩුම තරමේ රාජකීය ආරක්ෂකයෝ එක්ක ඔයා එහේ ආරක්ෂිතව ඉඳීවි.
නේද? අනිවාර්යයෙන්ම.
අපේ රාජකීය ආරක්ෂකයෝ ගොඩක් දක්ෂයි.
තව එක දෙයක්.
කියන්න, රාජකීය උතුමාණෙනි.
මගේ පෞද්ගලික නිවසේ ඔත්තුකාරයෙක් ඉන්නවා.
ඔත්තුකාරයෙක්?
ඔයාගේ කාර්ය මණ්ඩලයේ කෙනෙක්ද?
නම දන්නවද?
පොඩ්ඩක් ඉන්න.
පෞද්ගලික තොරතුරු වාර්තාව ලී ආරම්
ඕහ්?
වයර්ටැප් හරි හංගපු කැමරා හරි තියෙන්න පුළුවන්ද?
ඒක වෙන්න බැරි දෙයක්.
මාළිගාවයි පෞද්ගලික නිවසයි දෙකම නිතරම පරීක්ෂා කරනවා.
එහෙනම් ඒ කියන්නේ එයාට පේන දේවල් සහ ඇහෙන දේවල් විතරයි එයා වාර්තා කරන්නේ.
මෙයාව එළවලා දාන්න කියලා මම කී පාරක් ඔයාට කිව්වද?
එයා වෙනුවට වෙන කෙනෙක්ව දානවා විතරයි.
මම ඔයා එක්ක නවතින්න එන්නම්.
ඔයා එනවද?
ඔව්.
ඒක ප්‍රශ්නයක් නැද්ද?
ඔයාගේ කැමැත්තක්.
මිස්. ඩෝ, මට මේක ගන්න වෙනවා.
ඔව්, රාජකීය උතුමාණෙනි.
හෙට, මාළිගාවට?
අපිට විවාහ උත්සවය සැලසුම් කරන්න තියෙනවා.
මම ඔයාට වාහනයක් එවන්නම්.
තනියම ඩ්‍රයිව් කරගෙන එන්න එපා.
හීජු.
ජොන්ග් වූ!
ඔයත් අපේ වෙඩින් එක ප්ලෑන් කරන්න උදව් කරනවද?
මම කරන එකක් නෑ කියලද හිතුවේ?
මම අගමැති, ඒ වගේම ඔයාගේ වෙඩින් එක කියන්නේ රාජ්‍ය කටයුත්තක්.
ඒකත් ඇත්ත.
රාජකීය උතුමාණෙනි, මිස්. සොන්ග් ඇවිල්ලා ඉන්නේ.
අගමැති මින් මහත්තයත් මෙහෙ ඇවිල්ලා.
එයාලව ඇතුළට එවන්න.
ඔයාලා දෙන්නා...
මෙහෙට ආවේ එකටද?
නෑ.
අපි මාළිගාවේ ගේට්ටුව ගාවදි මුණගැහුණේ.
මට තේරුණා.
එහෙනම් දැන්,
අපි පටන් ගමුද?
අපිට මීටින් එක ටිකක් පස්සට දාන්න පුළුවන්ද?
ඔව්. පැය දෙකකින් විතර?
මේකට හිතුවට වඩා වෙලා යනවා. මිස්. ඩෝ!
හරි, ස්තූතියි.
ඔයා මෙහෙට ආවේ මිස්. සොන්ග් එක්ක වෙන්න ඇති.
ඔව්. මට තේරුණා.
එන ගමන් ඔයා මල් දැක්කද?
අවුරුද්දේ මේ කාලෙට මාළිගාව මල් පාරාදීසයක් බවට පත්වෙනවා.
විශේෂයෙන්ම... හ්ම්?
මිස්. ඩෝ? ඔව්?
ලිලී මල් සහ හයිඩ්‍රේන්ජියා මල් විශේෂයෙන්ම ලස්සනයි.
ඔයා පස්සේ ෆ්‍රී නම්...
හයිඩ්‍රේන්ජියා?
පස්සේ හම්බවෙමු.
ඔයාගේ රාජකීය විවාහ උත්සවය කිරුළ හිමි කුමරුගේ මට්ටමටම විශාලව පවත්වනවා.
ඒ මොන හේතුවකටද?
රජ පවුල ගොඩක් ඛේදවාචකයන්ට මුහුණ දුන්නා.
මිනිස්සුත් ඒ තරමටම දුක් වින්දා.
ඒ නිසා, අපි මේ අවස්ථාව පාවිච්චි කරන්න ඕන
කිරීටය තාමත් ශක්තිමත්ව තියෙනවා කියලා මහජනතාවට මතක් කරලා දෙන්න.
ඒකෙන්... කිරීටය තවත් ප්‍රයෝජනවත් වෙයි.
රට ඇතුළෙදි වගේම පිටරටදිත්.
ඒක හරි.
සැලකිය යුතු ආර්ථික වාසිත් තියෙනවා.
කොහොම වුණත් රාජකීය විවාහ වල වියදමට වඩා ලොකු ආදායමක් ලැබෙනවා.
ඒකට කොච්චර වියදමක් යනවද?
ආසන්න වශයෙන්...
ගොඩක් රස්නෙයි!
ඔයාට අවුලක් නෑනේ? දිව පිච්චුණාද?
නෑ, මට අවුලක් නෑ.
පොඩ්ඩක් ඉන්න.
ඒ වියදම සාධාරණීකරණය කරන්න පුළුවන් තරම් මොන වගේ ආදායමක්ද ලැබෙන්නේ?
අගමැති මින්.
සොන්ග් හීජු ළඟදීම මගේ බිරිඳ වෙනවා.
කරුණාකරලා ඔයාගේ හැසිරීම ගැන සැලකිලිමත් වෙන්න.
මාත් එක්ක බොරුවට රඟපාන්න ඔයාට ඕන වෙන්නේ නෑ.
ඕහ්...
ඔයාට පේනවනේ...
ජොන්ග් වූ හැමදේම දන්නවා.
කිසිම ප්‍රශ්නයක් නැතුව ඔයාලගෙ දික්කසාදය සිද්ධ වෙනකම්…
මම ඔයාලා දෙන්නටම පුළුවන් උපරිමයෙන් උදව් කරනවා.
නියමයි!
ඔයාගෙ තාත්තා සතුටින් වගේ හිටියෙ, නේද?
අනිවාර්යයෙන්ම.
තමන්ගෙ පවුලට රාජකීය සම්බන්ධයක් ලැබෙනවට කවුද අකමැති වෙන්නෙ?
පොඩ්ඩක් ඉන්න, එයා සතුටු වුණේ ඒක නිසාද?
මට කාසල් ගෲප් එක අයිති වෙන නිසා නෙවෙයිද?
අපිට ඒක ගැන තාම හරියටම කියන්න බෑ.
මොකක්?
පොඩ්ඩක් ඉන්න, ඒකෙ තේරුම මොකක්ද?
හන් දායොන්ග්.
අර කරදරකාරි මෙහේ මොකද කරන්නෙ?
ආ, හලෝ. පැටියෝ, උරහිස් කෙලින් තියාගන්න.
ඔයාගෙ දෙමව්පියන්ව බලන්න ආවද?
ඔව්, මගේ තාත්තට ඕනෙ වුණා මගෙ නෑනට වෙඩින් ප්‍රසන්ට් එකක් දෙන්න.
ඔයා නිවුස් එක දකින්න ඇති කියලා හිතනවා?
මම හිතුවෙ ඔයා නංගි එක්ක එච්චර කිට්ටු නෑ කියලා.
ඉතින්, ඔයා දන්නවනෙ, පවුලෙ අය වුණාම…
ඔයා මේ මොනවද කියන්නෙ? එයාලා හරියට ගහට පොත්ත වගේ.
ආ, ඔව්, අපි හරිම කිට්ටුයි.
ඇත්තද? එයා මාව ගොඩක් විශ්වාස කරනවා.
මම කල්පනා කරේ මමත් එයා එක්ක මාලිගාවට යන්නද කියලා.
ඔයා? ඔයා?
ඔව්.
එයාට උදව්වට අම්මා කෙනෙකුත් නෑනෙ.
මට ඉදිරිපත් වෙන්න වෙනවා. මම වෙන මොනවා කරන්නද?
එයාට වෙන විකල්පයක් නෑ…
මම දිවුරනවා මට වෙන කරන්න දෙයක් තිබුණෙ නෑ. මම මිස්. ඩෝ එක්ක කතා කර කර ඉද්දි එයා ඇතුළට ආවා
ඔයා ඒකටද නිදහසට කාරණයක් කියන්නෙ?
ඒක තමයි වුණේ.
මට සමාවෙන්න.
ඒත් ඒක එච්චරම නරක නෑ, නේද?
මොකක්? අපිට අනුමැතිය ඕනේ
රාජකීය පවුලෙයි කැබිනට් මණ්ඩලෙයි හැම පොඩි දේකටම.
ජොන්ග් වූ අපේ පැත්තෙ ඉන්න නිසා,
අපිට ආයෙ කැබිනට් එක ගැන වද වෙන්න ඕනෙ නෑ.
ඔයාට කොහොමද එච්චරම විශ්වාස?
මොකක් ගැනද? අගමැති මින් ගැන.
එයා හැමතිස්සෙම අපේ පැත්ත ගනීවි කියලා කොහොමද විශ්වාස කරන්නෙ?
මොකද, පැහැදිලිවම…
ඒක ටිකක් බොළඳ වැඩියි නේද?
මොකක්ද කිව්වෙ?
ව්‍යාපාරික කාන්තාවක් විදියට ඔය තරම් ලේසියෙන් මිනිස්සුන්ව විශ්වාස කරන්න හොඳ නෑ නේද?
රජතුමයි මායි වැඩ කරන්න පටන් ගත්තා විතරයි.
එහෙනම් ඔයාට වඩා මම එයාව විශ්වාස කරන එක සාධාරණයි නේද?
අපි පොඩි කාලෙ ඉඳන්ම එයා හිටියෙ මගේ පැත්තෙ.
මොකක්? අපි ඇත්ත කතා කරමු.
මම දන්න විදියට, ඔයා ආයෙත් මාව මඟහරින්න පුළුවන්.
ඔයා වෙනස් වෙන කෙනෙක් කියන එකත් මදි.
"වෙ… වෙනස් වෙන"?
දැනගන්න මට ඇත්තටම ගිවිසුමක් හදන්න ඕනෙ,
ඒත් මම ඒක නොකර ඉන්න උපරිම උත්සාහ කරනවා.
ඒක හදන්න.
මොකක්? ඒක හදන්න.
ඒක හදන්න? ඔව් හදන්න.
අපි ඒක හදමු!
එහෙනම් අපි දික්කසාද වෙනවා…
උපරිම අවුරුදු තුනක් ඇතුළත.
කොච්චර ඉක්මන් වෙනවද, එච්චරට හොඳයි.
දික්කසාදෙන් පස්සෙ දේපළ බෙදීම? ඔයා ඇඳන් ඉන්න ඇඳුම් ටික ඇරෙන්න,
රාජකීය තත්ත්වය නිසා ලැබුණු ඕනෑම දේපළක්
අත්හරින්න ඕනෙ.
ශත ගාණටත් රණ්ඩු වෙන්න පුළුවන්.
"ශත ගාණට"?
හොඳයි එහෙනම්.
කොහොම වුණත්, මම මගේ නාමය හෝ තනතුර අත්හරින්නෙ නෑ.
ඒවට අදාළ වරප්‍රසාදත් දිගටම තියෙන්න ඕනෙ.
ජීවිත කාලෙටම. ඔයා මහජනතාවට ප්‍රශ්නයක් හෝ
නීතිය කඩ කිරීමක් නොකරන තාක් කල්, ඒවා ඔයාට තියාගන්න පුළුවන්.
තව තියෙනවා.
එක.
මාලිගාවට සම්බන්ධ හැම කරුණක්ම රහසිගතව තියෙන්න ඕනෙ,
විවාහය අතරතුර සහ ඉන් පසුවත්.
දෙක.
අපි අතර වෙන හැමදේම රහසිගතව තියෙන්න ඕනෙ,
විවාහය අතරතුර සහ ඉන් පසුවත්.
තුන. හැමදේම
රහසිගතව තියෙන්න ඕනෙ.
මට තේරෙනවා.
ඒ වෙනුවට, කුමරුණි රහස්‍යභාවය රැකගන්න අමාරු නම්,
ඒක වුණා කියලා අමතක කරලා දාන්න.
කොහොමත් මේ ඔක්කොම බොරුවක්නෙ.
ඒකෙන් ප්‍රශ්නයක් වෙන එකක් නෑ.
කුමරුණි, මව් රැජින ඇවිත්.
කුමරුණි.
එයාව ඇතුළට එක්කගෙන එන්න.
මව්රැජිණියනි.
මම සොන්ග් පවුලෙ හී ජු.
ඔයාලා දෙන්නම මෙහේ ඉන්නවා කියලා ආරංචි වුණ නිසා මම ආවේ.
මට දැනගන්න ඕනෙ වුණේ ඔයාලා දෙන්නා මාත් එක්ක රෑ කෑමට එනවද කියලා.
කොහොමත් අපි ළඟදීම එක පවුලෙ අය වෙනවනෙ.
කෑම රස විඳින්න. ඔයාත් එහෙමයි.
මිස් සොන්ග්ට ප්‍රශ්නයක් වෙන එකක් නැති වෙයිද? එයාට කෑම අජීර්ණ වුණොත්?
එයාට මුකුත් වෙන එකක් නෑ. එයාගෙ බඩ යකඩ වගේ.
නෑ, ඔයා දන්නවනෙ…
මව් රැජින ටිකක්…
ටිකක් පරණ තාලෙ කෙනෙක්. එයා ගොඩක් සැර වෙන්න පුළුවන්.
ඒක ප්‍රශ්නයක් නෑ.
මිස් සොන්ග් කියන්නෙත් ලේසියෙන් යටත් වෙන කෙනෙක් නෙවෙයි.
මට තේරෙනවා.
ඒක නිසා වද වෙන එක නවත්තලා කෑම කන්න.
එයාලගෙ රෑ කෑමෙන් පස්සෙ අපේ බොස්ලා ටිකක් කේන්තියෙන් ඉඳීවි.
හරි එහෙනම්.
ඇත්තම කිව්වොත්, මම බය වුණේ එයාලා ඇත්තටම ආදරෙන් බැඳෙයි කියලා.
මං කියන්නෙ, අපේ කුමරුට ආදරේ හිතෙන්නෙ නැත්තෙ කාටද?
ඒ පෙනුමට, ඒ ශරීරෙට, ඒ වගේ උරහිස් වලට…
වද වෙන්න දෙයක් නෑ.
මිස් සොන්ග් කැමති එයාගෙ පදෙට නැටවෙන පිරිමින්ට.
ඔයා මොකක්ද කිව්වෙ?
තමන්ගෙ පදෙට නැටවෙන පිරිමින්ට.
එයා කියන විදියට එන, කියන විදියට යන අයට.
කොන්දක් නැති පිරිමින්ට.
ඒක නිසා පාඩුවෙ කෑම කන්න.
තමන්ගෙ මුළු ජීවිත කාලෙම මිනිස්සුන්ට අණ දීපු පිරිමියෙකුයි,
තමන්ගෙ මුළු ජීවිත කාලෙම මිනිස්සුන්ව පාලනය කරපු ගෑනියෙකුයි,
ආදරෙන් බැඳෙන්න තියෙන ඉඩකඩ කොහොමත් නෑ.
ඔයා ගැන මොකද හිතන්නෙ, මිස් හ්යේ ජොන්ග්? මොකක්ද?
ඔයා කැමති මොන වගේ අයටද?
මෙහේ කට්ටිය නම් දන්නවා කොළ වර්ග උයන්න.
නියමයි, ආන්ටි.
කෑම ඔයාගෙ රසට හරියනවා කියලා මම හිතනවා.
ස්තූතියි, මව්රැජිණියනි.
මේ මත්පැන් හදලා තියෙන්නෙ පෙයාර්ස් වලින්.
මේක ටිකක් සැරයි.
ආ.
මව් රැජින.
එයා…
ඔයාට මත්පැන් දරාගන්න බැරිද?
මට අනිවාර්යයෙන්ම පුළුවන්.
පොඩ්ඩක් ඉන්න, ඔයාට ඇත්තටම ඒ තරම් බැනුම් අහන්න වුණාද?
එයා නිතරම සමාව ඉල්ලලා ලියුම් ලිව්වා.
මට විශ්වාසයි ඒවයින් මුළු පොතක්ම ලියන්න පුළුවන් තරම් තිබුණා කියලා.
එහෙමද?
මං හිතන්නෙ ඔයා සෑහෙන කරදරකාරයෙක් වෙලා ඉන්න ඇති.
වතුර ටිකක් බොන්න.
පොඩ්ඩක් ඉන්න. ඔයාගෙ මූණ රතු වෙලා.
ඔයාගෙ මූණ හොඳටම රතු වෙලා.
ඔයාගෙ මූණ රතු වෙලා.
ඔබේ පියාණන්, ඒ කියන්නෙ රජතුමා තාමත් අපිත් එක්ක හිටියා නම්…
මේ විවාහය ගැන එයා මොනවා කියයිද දන්නෙ නෑ.
මව් රැජින.
එයා සමාව ඉල්ලලා ලියුමක් ඉල්ලාවි.
ඔයාගෙ අයියගෙ ගමනට බාධා කරනවට එයා නිතරම ඔයාට බැන්නා.
ඔයාගෙ බෑණගෙ ගමනට බාධා කරනවටත් එයා අනිවාර්යයෙන්ම අකමැති වේවි.
ඔයා ඔතනින් නවත්තන්න ඕනෙ.
ඔයාට ඇත්තටම කියන්න පුළුවන්ද ඔයා සම්පූර්ණයෙන්ම නිවැරදියි කියලා
හිටපු රජතුමාගෙ මරණය සම්බන්ධයෙන්?
රජතුමා දිහා බලද්දි ඔයාගෙ හිතට මොනවද එන්නෙ?
ඔයා එයාගෙ ගමනට බාධා කරලා
හිටපු රජතුමාට කරා වගේ එයාවත් විනාශ කරන්නද හදන්නෙ?
ඔයා හොඳින්ද?
ඔයා දන්නවද ඇයි එයාට
"ඉ ආන්" කියන රාජකීය නාමය දුන්නෙ කියලා?
"ඉ" කියන්නෙ "පාලනය".
"ආන්" කියන්නෙ "සාමය".
ඒකෙන් කියන්නෙ
කිරුළේ ස්ථාවරත්වයට හානි කිරීමෙන් වළකින්න කියලා.
කරුණාකරලා දැන් අපිට යන්න දෙන්න.
මාලිගාවෙ ගේට්ටු වහන වෙලාව ළං වෙනවා.
හෙමින් යන්න.
මම කිව්වෙ හෙමින් යන්න කියලා.
දැනගන්න මම ඉවසන් ඉන්නෙ අපි තාම බැඳලා නැති නිසයි.
ඔයා හැමතිස්සෙම කියන්නෙ ඉවසන් ඉන්නවා කියලනෙ.
මට ඕන විදියට කරා නම්, මව් රැජිනව කුඩුපට්ටම් කරනවා
හෝ!
පොඩ්ඩක් ඉවසන්න.
අපි බැඳපු ගමන්ම,
මම ඔයාගෙ ගමනට බාධා වෙන හැමදේම අයින් කරනවා.
ඔයා මාව විශ්වාස කරන්නෙ නැද්ද?
විශ්වාස කරනවා.
එහෙනම් මාව මෙතනින් අරන් යන්න.
මොකක්?
මට අද රෑ මෙහේ නිදාගන්න ඕනෙ නෑ.
ඔයා මේ වෙලාවෙ ඩ්‍රයිව් කරන එක හරිද?
මාලිගාවෙන් පිටවෙන එකම ලොකු විරුද්ධ වීමක්නෙ.
ඔයාට බය නැද්ද?
අනතුර වෙලා ගොඩක් කල් නෑනෙ.
මම ඩ්‍රයිව් කරන්න කැමතියි.
ඒක හරියට පියාඹනවා වගේ.
අනික මට වේගෙන් යන්න පුළුවන්.
මට දුවන්නවත් බයික් පදින්නවත් අවසර නෑ.
ඒත් මට ඩ්‍රයිව් කරන්න අවසර තියෙනවා.
මට ඒකෙ තේරුමක් පේන්නෙ නෑ.
ඔයාට ඇත්තටම පියාඹන්න ඕනෙද?
ඔයා මට යෝජනා කරන්නද හදන්නෙ?
ඔයා ඩ්‍රාමා බලනවා වැඩියි.
එහෙනම් අපි මෙහේ මොකද කරන්නෙ?
ඔයා මේක රෙන්ට් එකට ගත්තද?
මේක මගේ.
ඉතින් මොකක්ද? මම මෙතන පියාඹන්න ඕනෙද?
පැහැදිලිවම ඔයාට මෙතන පියාඹන්න බෑනෙ.
අපිට අතන පියාඹන්න පුළුවන්.
මෙතන ඉන්න.
සොන්ග් හී ජු.
රජතුමනි, දුවන්න එපා!
රජතුමනි!
මමමයි මේවා වේලුවේ ඩූ නෝනා.
කොහොමද?
රසයි. මම දැනගෙන හිටියා!
මම මේවා හැමෝටම දෙන්නේ නෑ.
ඒ වුණාට මම ඊයෙත් ටිකක් කෑවා.
ඔයාට කරන්න වැඩ මුකුත් නැද්ද? ම්ම්.
මාමා!
රජතුමනි. අහ්, රජතුමනි.
අහ්, ඔයාලා විතරද මෙතන ඉන්නේ?
ඔව් රජතුමනි.
මාමා කොහෙද?
මම අහුවා සොං නෝනත් මෙතන හිටියා කියලා.
අහ්, අපිත් මේ කල්පනා කළේ ඒගොල්ලෝ කොහේ ඇද්ද කියලා
ඔයාට මට කියන්න පුළුවන් රජතුමනි.
මම අනිවාර්යයෙන්ම පණිවිඩය ලබා දෙන්නම්.
ඕනේ නෑ.
රජතුමනි. රජතුමාගෙන් ලොකු සුසුමක්...
රජතුමනි, මොකක්ද ප්‍රශ්නය?
එයා හරිම කියුට්.
කවුරුහරි ඔයාව පන්නනවද?
ඇයි මෙතන කවුරුත් නැත්තේ?
මම එයාලට යන්න කිව්වා.
ඔයාට මොනවා හරි ගෙනත් දෙන්නද?
"රජ පවුලේ අයට කන්න පුළුවන් තහවුරු කරපු අවන්හල්වලින් විතරයි."
මො මොකක්ද ඔයා කරන්නේ?
අද ඔයාට ඕන දෙයක් කරන්න.
මොකක්? මම කිව්වනේ මෙතන අපි විතරයි ඉන්නේ කියලා.
ඒත් රජ කෙනෙක් රජ පවුලේ අය කවදාවත් සාමාන්‍ය අයව බඳින්නේ නෑ.
එහෙනම් ඇයි ඔයා මාව බඳින්නේ?
දෙවියනේ.
ඔයා හොඳින්ද?
යාත්‍රාවක ගියාම මුහුදු අසනීප හැදෙන්නේ කාටද? මේක නිකන් බඩේ අමාරුවක් විතරයි.
මේක බඩේ අමාරුවක්.
ඒ කියන්නේ, මට පුළුවන් ඔයාගේ ඇඟිල්ල ටිකක් විදින්න.
මොකක්? මේ කොහේ හරි ඉදිකටුවක් තියෙන්න ඕනේ.
රජ කෙනෙක්... ඔයා බය වෙලාද?
ඉඳිකටුවකින් ඇනපුවම ගොඩක් රිදෙයි කියලා? බයට වෙව්ලනවා නේද?
හරි. අපි ඒක කරමු.
මේකෙන් ඇත්තටම වැඩක් වෙයිද? මේක හිතේ මායාවක් නෙවෙයි නේද?
ආව්!
මට දැන් හොඳටම සනීපයි.
ආව්!
මම කොහොමද මේ වගේ නිවට කුමාරයෙක්ව විශ්වාස කළේ?
"නිවටයි"?
මම...
ගොඩ වෙදකම් ගැන වැඩිය දන්නේ නෑ.
අපි දැන් යමු.
යන්න.
මම ඔයාට පියාඹනවා වගේ දැනෙන්න සලස්වනවා කිව්වා නේද.
එන්නකෝ. මො
අහ්!
මේක හරිම භයානකයි. දැන් පල්ලෙහාට එන්න.
මෙන්න.
මාව තදින් අල්ලගන්න.
ඔයා කිව්වේ මට පියාඹන්න දෙනවා කියලා.
ඇයි ඔයා පියාඹන්නේ?
අපි මාරු වෙමු. මට ඔයාව අල්ලගන්න පුළුවන්.
ඒක අමතක කරන්න. ඇයි බැරි? එන්නකෝ...
කුමරුනි.
ඔයාට කොහේ හරි තුවාල වුණාද?
ඔයා කිව්වා මට ඕන දෙයක් කරන්න පුළුවන් කියලා.
ඔයා දෙවැනි අදියරට සහභාගි වෙනවා නේද?
ගොඩක් දුරට.
ඔයාට වෝල්ට්ස් නටන්න පුළුවන් කියලා මම හිතනවා.
ඔයාට පුළුවන්ද?
මම හැම අතින්ම ඉහළම දක්ෂයෙක්.
අපි ඒක නොකර ඉමු.
මාව මේ වගේ උස්සලා අල්ලගන්න.
ඔන්න මම එනවා.
පර්ෆෙක්ට් ක්‍රවුන්
අපි ඒ වෙලාවේ හැඟීම්වලට වහල් වුණා.
ඒ කියන්නේ, මම එයාගේ ඇඟට කඩාගෙන පැන්නා වගේ නෙවෙයි.
මම ඇයි එහෙම කළේ?
මම වෙනුවෙන් නෙවෙයි.
මම එහෙම කළේ ඒ වෙලාවේ හැඟීම්වලට වහල් වුණ නිසාම නෙවෙයි.
මම එහෙම කළේ ඒ ඔයා නිසයි.
ඔයාට හිතෙන්නේ නැද්ද ඒක වැඩියි කියලා? සමහරවිට ඒගොල්ලෝ ආදරෙන් බැඳිලා ඇති.
ඒ කියන්නේ, ඒගොල්ලෝ දැක්කම පේන්නේ යාළු වුණා විතරයි වගේ.
මොකක් හරි ප්‍රශ්නයක්ද? ඔයා ටිකක් අමුතු විදියට හැසිරෙන්නේ.
ඔයා මට අනවශ්‍ය විදියට ආදරෙයි.
මම බලාගෙන ඉන්නම්.
ඔයාට තවදුරටත් ඔයාව පාලනය කරගන්න බැරි වෙන දවස එනකන්.
ආසාවන් ඇති වුණත් ඒවා පාලනය කරගන්න සිද්ධ වුණා.
ඒත් මේ පාර ඒක ලේසි නෑ.
අහම්බෙන් හරි, ඔයාගේ හිතේ මම ගැන හැඟීමක් තියෙනවද?
💜💜සිංහල පරිවර්තනය : සුලෝචනා ජයකොඩි💜💜
පර්ෆෙක්ට් ක්‍රවුන්